|  |  |  |  |
| --- | --- | --- | --- |
| logo1 | *Srednja škola Buzet* | | |
| 52420 Buzet, Antuna Cerovca-Tončića 7 oib: 93755291191 | | |
| tel. 052/662-764, 662-707 fax 052/662-056 GSM 091/526-0421 | | |
| e-mail: ss-buzet@ri.t-com.hr |  | http://www. ss-buzet.skole.hr |

KLASA: 400-04/23-01/01

URBROJ: 2106-24-23-3

Buzet, 26. srpnja 2023. godine

**OBRAZLOŽENJE POLUGODIŠNJEG IZVJEŠTAJA**

**O IZVRŠENJU FINANCIJSKOG PLANA ZA 2023. GODINU**

Broj RKP: 17101

**Obrazloženje Općeg dijela izvještaja**

Srednja škola Buzet (u daljnjem tekstu: Škola) proračunski je korisnik jedinice područne (regionalne) samouprave čija osnivačka prava obavlja Istarska županija.

Škola je javna ustanova koja obavlja djelatnost srednjeg odgoja i obrazovanja u skladu s aktom o osnivanju Škole i rješenjima ministarstva nadležnog za poslove obrazovanja.

Djelatnost Škole obuhvaća odgoj i obrazovanje te izvođenje programa srednjoškolskog obrazovanja mladeži i odraslih za stjecanje srednje i niže stručne spreme, programe osposobljavanja i usavršavanja za zanimanja te djelatnost autoškole. Djelatnost, odnosno programe, Škola ostvaruje na osnovi propisanog nastavnog plana i programa.

Redovno obrazovanje u školskog godini 2022./2023. organizirano je kroz trogodišnje strukovno obrazovanje (strojarstvo, elektrotehnika) za 38 učenika, četverogodišnje strukovno obrazovanje (elektrotehnika) za 67 učenika, te  program opće gimnazije za 63 učenika što ukupno iznosi 168 učenika.

U Školi je ukupno zaposleno 40 djelatnika i to: 31 nastavnik, jedan stručni suradnik, 5 administrativno tehničkih djelatnika, dva djelatnika autoškole i ravnateljica.

Ukupni prihodi za prvo polugodišnje razdoblje 2023. godine iznosili su 474.537,05 eura što je 49,97 % od ukupno planiranih prihoda na godišnjoj razini, a 116,56 % u odnosu na polugodišnje izvršenje iz 2022. godine. Povećanje prihoda najuočljivije je u prihodima iz nadležnog proračuna, a radi se prihodima za tekuće i investicijsko održavanje te investicijsko ulaganje (ugradnja fotonaponskih panela na krovu zgrade), zatim slijedi povećanje prihoda iz nenadležnog proračuna (plaće, materijalna prava zaposlenika) te prihoda od prodaje proizvoda i pruženih usluga i od donacija. Ukupni prihod sastoji se od pomoći iz inozemstva i od subjekta unutar općeg proračuna (račun 63) , prihoda od administrativnih pristojbi i po posebnim propisima (račun 65), prihoda od prodaje proizvoda i robe te pruženih usluga i prihodi od donacija (račun 66) te prihoda iz nadležnog proračuna (račun 67).

Prihodi iz nadležnog proračuna (račun 67) ostvareni su u visini 82.378,56 eura što je 70,87% od godišnjeg plana, a 193,94 % u odnosu na polugodišnje izvršenje iz 2022. godine. Navedeni prihodi uključuju mjesečnu dotaciju osnivača Istarske županije za pokriće materijalnih rashoda koja je s obzirom na povećanje broja učenika uvećana u odnosu na 2022.godinu, materijalne rashode koji se isplaćuju temeljem stvarnog troška (električna energija, lož ulje, naknade za prijevoz na posao, premije osiguranja, sistematski pregledi zaposlenika), sredstva za investicijsko održavanje škole te sredstva za investicijsko ulaganje- ugradnju fotonaponskih panela na krovu zgrade škole.

Prihodi od imovine (račun 64) nisu realizirani jer je banka ukinula obračun kamata koje je kvartalno isplaćivala za sredstva koja su se nalazila na žiro računu.

Prihodi od pruženih usluga i donacija (račun 66) ostvareni su u visini 54.944,17 eura što je 52,48% u odnosu na godišnji plan, a 108,45 % u odnosu na polugodišnje izvršenje iz 2022. godine. Radi se o prihodima koji se ostvaruju obavljanjem djelatnosti obrazovanja odraslih, autoškole, pomoći kod posredovanja pri zapošljavanju učenika te prihodima od dobivenih donacija.

Prihodi po posebnim propisima (račun 65) ostvareni su u visini 1.051,54 eura što je 21,48% u odnosu na godišnji plan, a 88,24 % u odnosu na polugodišnje izvršenje iz 2022. godine. Radi se o sredstvima koje učenici uplaćuju za sufinanciranje izvanučionične nastave te sredstvima ostvarenim od izdavanja duplikata svjedodžbi.

Pomoći od nenadležnog proračuna te temeljem prijenosa EU sredstava (račun 63) ostvareni su u visini 336.162,78 eura što predstavlja 46,44 % u odnosu na godišnji plan, a 107,48 % u odnosu na polugodišnje izvršenje iz 2022. godine. Radi se o sredstvima državnog proračuna koja se osiguravaju za isplatu plaća i materijalnih prava radnika (regresa, božićnice i dr.) te manjim dijelom o sredstvima za isplatu školske sheme voća i higijenske potrepštine.

Ukupni rashodi za prvo polugodišnje razdoblje 2023.godine iznosili su 482.977,87 eura što je 49,26% od ukupno godišnjih planiranih rashoda, a 119,10% u odnosu na polugodišnje izvršenje u 2022.godini. Povećani rashodi odraz su porasta plaća zaposlenika, naknada za prijevoz na posao zaposlenika, ali i rasta cijena energenata te drugih materijalnih rashoda na tržištu.

Po ekonomskoj klasifikaciji rashodi su iskazani na rashode poslovanja i rashode za nabavu nefinancijske imovine. Rashodi poslovanja ostvareni su u visini 450.988,38 eura što je 48,23% u odnosu na godišnji plan, a 114,63 % u odnosu na polugodišnje izvršenje iz 2022.godine. Rashodi za nabavu nefinancijske imovine ostvareni su u visini 31.989,49 eura što je 70,29% u odnosu na godišnji plan, a 264,81% u odnosu na polugodišnje izvršenje iz 2022.godine. U ovoj godini realizirana je ugradnja fotonaponskih panela kao što je ranije spomenuto, te izvršena nabava školskog namještaja (klupa i stolica), dva projektora te motocikla A kategorije za potrebe obavljanja djelatnosti autoškole.

Preneseni višak prihoda koji je donesen iz 2022. godine iznosio je 30.928,36 eura. Isti se sastojao od sredstava za provođenje Erasmus projekta u iznosu 4.184,52 eura, sredstva od Grada Buzeta za Školsko sportsko društvo u iznosu 132,72 eura, donacija za maturante u iznosu 1.499,72 eura, sredstva iz Ministarstva za školski pribor i sportsku opremu za učenike iz Ukrajine u iznosu 114,19 eura, preostala sredstva za Županijsko stručno vijeće u iznosu 59,30 eura te sredstva iz vlastitih prihoda poslovanja u iznosu 24.937,86 eura. Navedeni višak prihoda većim dijelom je utrošen u polugodišnjem razdoblju u skladu sa utvrđenim namjenama.

**Obrazloženje Posebnog dijela izvještaja**

Praćenje rashoda omogućeno je i kroz posebni dio polugodišnjeg izvještaja o izvršenju financijskog plana u kojemu su rashodi iskazani prema organizacijskoj, izvorima financiranja i ekonomskoj klasifikaciji, raspoređenih u programe koji se sastoje od aktivnosti. Rashodi su u ovom polugodišnjem razdoblju raspoređeni u šest programa te dvadeset pripadajućih aktivnosti.

1. NAZIV PROGRAMA : REDOVNA DJELATNOST SŠ – MINIMALNI STANDARD

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (eur)** |
| 1. REDOVNA DJELATNOST SŠ – MINIMALNI STANDARD | | | |
| * 1. Materijalni rashodi SŠ po kriterijima   2. Materijalni troškovi SŠ po stvarnom trošku   3. Plaće i drugi rashodi za zaposlene srednjih škola   Ciljevi su osigurati nesmetano odvijanje obrazovanja učenika i ostalih radnih procesa unutar škole; osigurati nabavu uredskog i ostalog materijala, osigurati stručno usavršavanje djelatnika, provjeru stanja sigurnosti te uklanjati kvarove i oštećenja na zgradi i instalacijama; osigurati sredstava za podmirenje troškova električne energije, lož ulja, premija osiguranja imovine, naknade za prijevoz na posao te sredstva za zdravstvene preglede zaposlenika; osigurati sredstva za plaće i materijalna prava djelatnika škole temeljem zakonskih propisa i kolektivnih ugovora. | | | |
| 2.1.8. Osiguranje kvalitetnog odgojno obrazovnog kadra i suradnje ključnih aktera | 2201 Redovna djelatnost SŠ-Minimalni standard | A220101; A220102; A220104 | 778.760,51 |
| Ostvarenje cilja uspješnosti: Na kraju nastavne 2022./2023. godine (uključujući i dopunski rad) od ukupno 168 učenika upisana u programe Škole, pozitivno je ocijenjeno 156 učenika ili 92,86 %. Struktura općeg uspjeha je sljedeća: odličan uspjeh – 48 učenika ili 28,57 %, vrlo dobar – 79 učenika ili 47,02 %, dobar – 29 učenika ili 17,26 %, 4 učenika ili 0,023 % nisu prošli razred, a njih 8 ili 0,047 % upućeno je na popravni ispit. | | | |

Pokazatelji rezultata za mjeru 2.1.8.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost**  **2023.** | **Ostvarena vrijednost u periodu 01-06/2023** |
| Provedba edukacija odgojno-obrazovnih djelatnika za stjecanje novih vještina i kompetencija | kontinuirano | kontinuirano | Kontinuirano |

1. NAZIV PROGRAMA: PROGRAMI OBRAZOVANJA IZNAD STANDARDA

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (eur)** |
| 2. PROGRAMI OBRAZOVANJA IZNAD STANDARDA | | | |
| * 1. Materijalni troškovi iznad standarda   2. Županijska natjecanja   3. Ostali programi i projekti   4. Školski list, časopisi i knjige   5. Školsko sportsko natjecanje   6. Sufinanciranje redovne djelatnosti   7. Dani otvorene nastave   8. EU projekti kod proračunskih korisnika   9. Obrazovanje odraslih   10. Autoškola   11. Zavičajna nastava   12. Školska shema voća   13. Menstrualne higijenske potrepštine   Ciljevi su ostvariti sudjelovanje u raznim programima i projektima, sudjelovati na školskim sportskim natjecanjima, osigurati podmirenje troškova nesmetanog poslovanja Škole i kvalitetniju realizaciju odgojno - obrazovnih zadataka; provoditi Erasmus projekte za edukacije i usavršavanja, osigurati odvijanje djelatnosti obrazovanja i usavršavanja odraslih; osigurati odvijanje djelatnosti Autoškole; upoznavati učenike sa životom i djelovanjem znamenitih buzetskih sugrađana, povijesti i običajima zavičaja; poticati učenika na usvajanje zdravih prehrambenih navika. | | | |
| 2.1.2. Osiguranje i poboljšanje dostupnosti obrazovanja djeci i roditeljima/starateljima | 2301 i 2302 Programi obrazovanja iznad standarda | A230101;  A230102;  A230115; A230116; A230135;  A230140;  A230154;  A230168;  A230169;  A230174;  A230184;  A230199;  A230209 | 144.147,61 |
| Ostvarenje cilja uspješnosti: U proteklom polugodišnjem razdoblju 31 polaznika su uspješno završila autoškolu te položila vozački ispit, 45 polaznika uspješno su završili programe osposobljavanja, a 21 polaznika srednjoškolske programe obrazovanja odraslih.  U školskoj 2022./2023. godini prema rasporedu u prostorima škole realizirana su školska natjecanja iz sljedećih područja: Engleskog jezika, Povijesti, Čitanjem do zvijezda, Informatike, Kemije, Biologije, Futsala, Košarke i Rukometa (učenice i učenici). Na županijskoj razini postignuti su sljedeći rezultati:  - BIOLOGIJA – 3 učenika (2., 3. i 5. mjesto)  - POVIJEST- učenica 1.g. razreda 3. mjesto  - RUKOMET – učenice 4.mjesto  - RUKOMET – učenici 1.mjesto  - KRASNA ZEMLJO – sudjelovala dva učenika 4. g razreda  - ČITANJEM DO ZVIJEZDA – sudjelovale 3 učenice 2.g razreda  Na državnoj razini postignuti su sljedeći rezultati:  - RUKOMET- učenici 2. mjesto  - ČITANJEM DO ZVIJEZDA – 13. mjesto | | | |

Pokazatelji rezultata za mjeru 2.1.2.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost**  **2023** | **Ostvarena vrijednost u periodu**  **01-06/2023** |
| Broj učenika kojima se sufinanciraju troškovi posebnog i javnog prijevoza | 49 | 40 | 40 |

1. NAZIV PROGRAMA: INVESTICIJSKO ODRŽAVANJE SREDNJIH ŠKOLA

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (eur)** |
| 1. INVESTICIJSKO ODRŽAVANJE SREDNJIH ŠKOLA | | | |
| 3.1. Investicijsko održavanje SŠ- minimalni standard  Osigurati pregradnju jedne učionice za potrebe održavanja nastave | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2402 Investicijsko održavanje srednjih škola; | A240201 | 12.122,37 |
| Ostvarenje cilja uspješnosti: Uspješno je pregrađena jedna učionica za potrebe održavanja nastave. | | | |

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost**  **2023.** | **Ostvarena vrijednost u periodu 01-06/2023** |
| Broj izgrađenih, dograđenih, rekonstruiranih, adaptiranih i/ili, saniranih zgrada osnovnih i srednjih škola te učeničkih domova | 1 | 1 | 1 |

4.NAZIV PROGRAMA: KAPITALNA ULAGANJA U SREDNJE ŠKOLE

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (eur)** |
| 1. KAPITALNA ULAGANJA U SREDNJE ŠKOLE | | | |
| 4.1. Fotonaponske elektrane kod SŠ  Realizirati ugradnju fotonaponskih panela na krovu zgrade škole | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2404 Kapitalna ulaganja u srednje škole; | A240417 | 25.647,16 |
| Ostvarenje cilja uspješnosti: Realizirana je ugradnja fotonaponskih panela na krovu zgrade škole te se čeka postupak priključenja na elektroenergetsku distribucijsku mrežu. | | | |

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost**  **2023.** | **Ostvarena vrijednost u periodu 01-06/2023** |
| Broj izgrađenih, dograđenih, rekonstruiranih, adaptiranih i/ili, saniranih zgrada osnovnih i srednjih škola te učeničkih domova | 1 | 1 | 1 |

1. NAZIV PROGRAMA: OPREMANJE U SREDNJIM ŠKOLAMA

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (eur)** |
| 5. OPREMANJE U SREDNJIM ŠKOLAMA | | | |
| * 1. Nabava školskog namještaja i opreme   2. Opremanje kabineta   Osigurati nabavu opreme i namještaja za učionice, radionice i ostale prostorije u školi radi poboljšanja uvjeta i kvalitete rada u skladu s financijskim mogućnostima. | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2406 Opremanje u srednjim školama | K240601;  K240604 | 19.865,92 |
| Ostvarenje cilja uspješnosti: Nabavljeni su školski stolovi i klupe za potrebe održavanje nastave te dva projektora | | | |

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost**  **2023.** | **Ostvarena vrijednost u periodu 01-06/2023** |
| Broj osnovnih i srednjih škola te učeničkih domova za koje je izvršena nabava namještaja i opreme | 1 | 1 | 1 |
| Broj osnovnih i srednjih škola uključenih u projekt e-škole | 1 | 1 | 1 |

**RAVNATELJICA**

**Margareta Gumilar, prof.**